CELEX: 32013R0120
Language: el
Date: 2013-02-11 00:00:00
Title: Εκτελεστικός κανονισμός (EE) αριθ. 120/2013 της Επιτροπής, της 11ης Φεβρουαρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [ข้าวหอมมะลิทุ่งกุลาร้องไห้ (Khao Hom Mali Thung Kula Rong-Hai) (ΠΓΕ)]

12.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/3
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 120/2013 ΤΗΣ ΕΠΙΤΡΟΠΉΣ
   
   της 11ης Φεβρουαρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [ (Khao Hom Mali Thung Kula Rong-Hai) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο β),
   Εκτιμώντας τα ακόλουθα:
   
               (1)
            
            Δυνάμει του άρθρου 6 παράγραφος 2 του κανονισμού (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2), η αίτηση της Ταϊλάνδης η οποία παρελήφθη στις 20 Νοεμβρίου 2008 και αφορά την καταχώριση της ονομασίας «
                   (Khao Hom Mali Thung Kula Rong-Hai)» ως προστατευόμενης γεωγραφικής ένδειξης δημοσιεύθηκε στην Επίσημη Εφημερίδα της Ευρωπαϊκής Ένωσης
                (3).
         
               (2)
            
            
               Το Βέλγιο, η Γαλλία, η Ιταλία, οι Κάτω Χώρες και το Ηνωμένο Βασίλειο υπέβαλαν ενστάσεις κατά της καταχώρισης, σύμφωνα με το άρθρο 7 παράγραφος 1 του κανονισμού (ΕΚ) αριθ. 510/2006. Οι ενστάσεις κρίθηκαν παραδεκτές βάσει του άρθρου 7 παράγραφος 3 πρώτο εδάφιο στοιχεία α), β), γ) και δ) του εν λόγω κανονισμού.
            
         
               (3)
            
            
               Με την επιστολή της 14ης Μαρτίου 2011 η Επιτροπή κάλεσε τα ενδιαφερόμενα κράτη μέλη να επιδιώξουν την επίτευξη συμφωνίας μεταξύ τους, σύμφωνα με τις εσωτερικές τους διαδικασίες.
            
         
               (4)
            
            
               Συμφωνία επετεύχθη μεταξύ Ταϊλάνδης και Γαλλίας. Δεδομένου ότι δεν επετεύχθη συμφωνία εντός του καθορισμένου χρονικού διαστήματος των έξι μηνών μεταξύ Ταϊλάνδης και Κάτω Χωρών και ότι επετεύχθη μερική μόνο συμφωνία εντός του χρονικού αυτού διαστήματος μεταξύ Ταϊλάνδης και Βελγίου, Ιταλίας και Ηνωμένου Βασιλείου, η Επιτροπή οφείλει να εκδώσει απόφαση.
            
         
               (5)
            
            
               Όσον αφορά τον ορισμό της γεωγραφικής περιοχής παραγωγής, μεταποίησης και συσκευασίας, η Γαλλία επεσήμανε μια ασυνέπεια μεταξύ του ενιαίου εγγράφου και της εθνικής νομοθεσίας της Ταϊλάνδης η οποία επέτρεπε τη μεταποίηση και τη συσκευασία εκτός της γεωγραφικής περιοχής παραγωγής. Η Ταϊλάνδη παραδέχθηκε την ασυνέπεια και τροποποίησε την εθνική νομοθεσία της καθώς και το ενιαίο έγγραφο, ώστε να διευκρινιστεί ότι υπάρχει μία μόνο γεωγραφική περιοχή παραγωγής, μεταποίησης και συσκευασίας.
            
         
               (6)
            
            Όσον αφορά το πεδίο προστασίας της ονομασίας «
                   (Khao Hom Mali Thung Kula Rong-Hai)», το Βέλγιο, η Γαλλία, η Ιταλία, το Ηνωμένο Βασίλειο και η Ταϊλάνδη επέτυχαν συμφωνία σύμφωνα με την οποία η προστασία περιορίζεται στην ονομασία στο σύνολό της. Η Ταϊλάνδη επιβεβαίωσε ότι δεν έχει ζητηθεί προστασία για την ονομασία «Khao Hom Mali», καθαυτήν, δυνάμει του κανονισμού (ΕΚ) αριθ. 510/2006. Δεν επιτεύχθηκε συμφωνία μεταξύ των Κάτω Χωρών και της Ταϊλάνδης. Οι Κάτω Χώρες ζήτησαν να διατυπωθεί σαφώς ότι είναι δυνατό να χρησιμοποιούνται τα μη γεωγραφικά τμήματα της ονομασίας, ενώ η Ταϊλάνδη εξέφρασε την έντονη ανησυχία της για την επίπτωση που θα μπορούσε να έχει αυτή η διατύπωση σε ένα εμπορικό σήμα καταχωρισμένο στην Ευρωπαϊκή Ένωση.
         
               (7)
            
            Η προστασία πρέπει όντως να αφορά το σύνολο της ονομασίας «
                   (Khao Hom Mali Thung Kula Rong-Hai)». Τα χωριστά μη γεωγραφικά στοιχεία της εν λόγω ονομασίας μπορούν να χρησιμοποιούνται, ακόμη και από κοινού καθώς και σε μετάφραση, σε όλη την Ευρωπαϊκή Ένωση, εφόσον τηρούνται οι αρχές και οι κανόνες που ισχύουν στη νομική τάξη της Ευρωπαϊκής Ένωσης, συμπεριλαμβανομένης της νομοθεσίας για τα εμπορικά σήματα.
         
               (8)
            
            
               Όσον αφορά την απαίτηση να εκτελείται η συσκευασία εντός της περιοχής παραγωγής, το Βέλγιο, η Γαλλία, η Ιταλία, οι Κάτω Χώρες και το Ηνωμένο Βασίλειο προέβαλαν την αντίρρηση ότι η εν λόγω απαίτηση δεν είναι επαρκώς αιτιολογημένη ή ότι είναι αναιτίως περιοριστική. Η Γαλλία και η Ταϊλάνδη επέτυχαν συμφωνία μετά από τροποποίηση του ενιαίου εγγράφου από την Ταϊλάνδη, ώστε να αιτιολογηθεί καλύτερα η υποχρέωση συσκευασίας εντός της γεωγραφικής περιοχής. Δεν επιτεύχθηκε συμφωνία επ’ αυτού του ζητήματος μεταξύ Ταϊλάνδης και Βελγίου, Ιταλίας, Κάτω Χωρών και Ηνωμένου Βασιλείου. Η Ταϊλάνδη, κατά συνέπεια, τροποποίησε το ενιαίο έγγραφο και τις προδιαγραφές και συμπεριέλαβε αιτιολόγηση ειδική για το προϊόν.
            
         
               (9)
            
            Βάσει των ανωτέρω, η ονομασία «
                   (Khao Hom Mali Thung Kula Rong-Hai)» πρέπει να καταχωριστεί στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων» και το ενιαίο έγγραφο πρέπει να ενημερωθεί αναλόγως και να δημοσιευτεί.
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής προστατευόμενων γεωγραφικών ενδείξεων και προστατευόμενων ονομασιών προέλευσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα I του παρόντος κανονισμού.
   Άρθρο 2
   Το επικαιροποιημένο ενιαίο έγγραφο εμφαίνεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Φεβρουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 343 της 14.12.2012, σ. 1.
   
      (2)  ΕΕ L 93 της 31.3.2006, σ. 12.
   
      (3)  ΕΕ C 169 της 29.6.2010, σ. 7.
   
      ΠΑΡΑΡΤΗΜΑ I
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:
      
         Κλάση 1.6.   Φρούτα, λαχανικά και δημητριακά, νωπά ή μεταποιημένα
      
      ΤΑΪΛΑΝΔΗ
      
          (Khao Hom Mali Thung Kula Rong-Hai) (ΠΓΕ)
   
   
      ΠΑΡΑΡΤΗΜΑ II
      ΕΝΙΑΙΟ ΕΓΓΡΑΦΟ
      
         ΚΑΝΟΝΙΣΜΟΣ (ΕΚ) αριθ. 510/2006
          (1)
      
      
         «» (KHAO HOM MALI THUNG KULA RONG-HAI)
      
      
         Αριθ. ΕΚ: TH-PGI-0005-0729-20.11.2008
      
      
         ΠΓΕ ( X ) ΠΟΠ ( )
      
      1.   Ονομασία
      
      «» (Khao Hom Mali Thung Kula Rong-Hai)
      2.   Κράτος μέλος ή τρίτη χώρα
      
      Βασίλειο της Ταϊλάνδης
      3.   Περιγραφή του γεωργικού προϊόντος ή του τροφίμου
      
      3.1.   Τύπος προϊόντος
      
      
                  Κλάση 1.6.
               
               
                  Φρούτα, λαχανικά και δημητριακά, νωπά ή μεταποιημένα
               
            3.2.   Περιγραφή του προϊόντος για το οποίο ισχύει η ονομασία υπό 1
      
      «Khao Hom Mali Thung Kula Rong-Hai» είναι το ρύζι που παράγεται στην περιοχή Thung Kula Rong-Hai, η οποία εκτείνεται σε πέντε επαρχίες της βορειοανατολικής Ταϊλάνδης. Προέρχεται από τις ποικιλίες Khao Dawk Mali (KDML 105) και RD 15 και είναι φωτοευαίσθητο αναποφλοίωτο ρύζι (paddy). Μπορεί να παρουσιάζεται ως καστανό ή λευκό (αποφλοιωμένο).
      
         Φυσικά χαρακτηριστικά
      
      
                   
               
               
                  Φλοιός ρυζιού: χρώμα αχυροκίτρινο.
               
            
                   
               
               
                  Κόκκος μακρύς, λεπτός, διαφανής και στιλπνός.
               
            
                   
               
               
                  Βελούδινη απαλότητα.
               
            
                   
               
               
                  Ευχάριστη οσμή φύλλου πάνδανου.
               
            
                  Φυσικά χαρακτηριστικά
               
               
                  Καστανό ρύζι
               
               
                  Λευκό ρύζι
               
            
                  Μήκος (mm)
               
               
                  > 7,0
               
               
                  > 7,0
               
            
                  Σχήμα (μήκος/πλάτος):
               
               
                  > 3,2
               
               
                  > 3,2
               
            
                  Χρώμα
               
               
                  Καστανόξανθο
               
               
                  Λευκό
               
            
         Χημικά χαρακτηριστικά
      
      
                  Περιεκτικότητα σε υγρασία
               
               
                  14 % κατ’ ανώτατο όριο
               
            
                  Ξένες προσμείξεις
               
               
                  0,2 % κατ’ ανώτατο όριο
               
            
                  Κίτρινοι κόκκοι
               
               
                  0,2 % κατ’ ανώτατο όριο
               
            
                  Μείγμα με άλλες ποικιλίες ρυζιού
               
               
                  8 % κατ’ ανώτατο όριο
               
            
                  Αμυλόζη (%)
               
               
                  14-16 %
               
            
                  Δοκιμές αλκαλικότητας
               
               
                  6-7
               
            
         
      
                  Χημικά χαρακτηριστικά [μέσες τιμές (± 5 %)]
               
               
                  Καστανό ρύζι
               
               
                  Λευκό ρύζι
               
            
                  Πρωτεΐνες (%)
               
               
                  7,6
               
               
                  5,4
               
            
                  Βιταμίνη Β1 (mg/100g)
               
               
                  0,34
               
               
                  0,18
               
            
                  Βιταμίνη Β2 (mg/100g)
               
               
                  0,27
               
               
                  0,07
               
            
                  Βιταμίνη Β3 (mg/100g)
               
               
                  5,0
               
               
                  1,2
               
            
                  Σίδηρος (ppm)
               
               
                  28
               
               
                  16
               
            
         Λοιπά χαρακτηριστικά
      
      1.   Χαρακτηριστικά βρασμού (μέσες τιμές)
      
                  Χρόνος βρασμού
               
               
                  15-20 λεπτά
               
            
                  Αναλογία ρυζιού προς νερό για τον βρασμό
               
               
                  1:1 ή 1:1,25
               
            2.   Άρωμα και γεύση
      Το μαγειρεμένο ρύζι έχει οσμή φύλλου πάνδανου και γεύση βελούδινη, σπογγώδη και ελαφρώς γλυκιά. Όταν μαγειρεύεται με άλλα συστατικά, αποκτά μια ελαφριά γεύση των προστιθέμενων αρτυμάτων. Οι κόκκοι ρυζιού KDML 105 και RD 15 νέας εσοδείας έχουν κρεμώδη απαλή υφή μετά τον βρασμό.
      3.3.   Πρώτες ύλες (μόνο για μεταποιημένα προϊόντα)
      
      Οι σπόροι ρυζιού που χρησιμοποιούνται για την παραγωγή του Khao Hom Mali Thung Kula Rong-Hai πρέπει να έχουν καλλιεργηθεί στην πεδιάδα Thung Kula Rong-Hai.
      Οι σπόροι πρέπει να ανήκουν στις ποικιλίες Khao Dawk Mali 105 (KDML 105) και Kor Khor ή RD 15 και να έχουν ληφθεί από το Υπουργείο Ορυζοκαλλιέργειας ή από παραγωγούς σπερμάτων ρυζιού, όπως οργανώσεις παραγωγών και ιδιωτικούς οργανισμούς που έχουν πιστοποιηθεί από το Υπουργείο Ορυζοκαλλιέργειας σύμφωνα με τα πρότυπα για την παραγωγή σπερμάτων ρυζιού.
      3.4.   Ζωοτροφές (μόνο για προϊόντα ζωικής προέλευσης)
      
      —
      3.5.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής
      
      Το σύνολο του παραγωγικού κύκλου πρέπει να εκτελείται εντός της οριοθετημένης γεωγραφικής παραγωγής ώστε να διασφαλίζεται η πλήρης διεξαγωγή του στις γεωμορφολογικές συνθήκες που χαρακτηρίζουν την εν λόγω περιοχή. Φυσικά, δεδομένων των συνθηκών καλλιέργειας, όλος ο βιολογικός κύκλος έως τη συγκομιδή εκτελείται στον ίδιο τόπο, δηλαδή στον χώρο σποράς. Η συγκομιδή διέπεται από ειδικούς κανόνες που αφορούν τις ημερομηνίες, τα στάδια φυλλοφορίας και την υγρασία των κόκκων προκειμένου να εξασφαλιστούν η υγιεινή και η ασφάλεια του προϊόντος και η πλήρης ιχνηλασιμότητα του ρυζιού έως την περιοχή προέλευσης ή ακόμη, σε πολλές περιπτώσεις, έως τον αρχικό καλλιεργητή. Η μεταποίηση εκτελείται στις επαρχίες Roi Et, Surin, Sisaket, Mahasarakham και Yasothon, οι οποίες είναι οι πέντε επαρχίες της περιοχής Thung Kula Rong-Hai.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.
      
      Η συσκευασία εκτελείται στις επαρχίες Roi Et, Surin, Sisaket, Mahasarakham και Yasothon, οι οποίες είναι οι πέντε επαρχίες της περιοχής Thung Kula Rong-Hai. Αυτό συμβαίνει προκειμένου να προσφέρεται στους καταναλωτές αποτελεσματική εγγύηση για την καταγωγή και την ποιότητα του ρυζιού και προκειμένου να εξασφαλίζεται η κατακράτηση της 2-ακετυλο-πυρολίνης-1 (0,1-0,2 μg στον αγρό καλλιέργειας), στοιχείο μοναδικό στο Khao Hom Mali που καλλιεργείται εντός της οριοθετημένης γεωγραφικής περιοχής. Η επανασυσκευασία δεν επιτρέπεται προκειμένου να ελαχιστοποιηθεί η πιθανή αραίωση της συγκέντρωσης, η οποία θα έβλαπτε το διακριτικό άρωμα του προϊόντος, και να προληφθεί κάθε πιθανή μόλυνση ή αλλοίωση του προϊόντος.
      3.7.   Ειδικοί κανόνες για την επισήμανση
      
      Οι συσκευασίες πρέπει να επισημαίνονται με το βάρος, την ημερομηνία συσκευασίας, το όνομα της εγκατάστασης αποφλοίωσης ή του συνεταιρισμού.
      Κάθε συσκευασία πρέπει να φέρει τις λέξεις «» και/ή «Khao Hom Mali Thung Kula Rong-Hai».
      Ο ταϊλανδικός λογότυπος για τις γεωγραφικές ενδείξεις καθώς και ο λογότυπος της ΕΕ (μετά την ευρωπαϊκή καταχώριση) είναι επίσης υποχρεωτικοί.
      
         
      4.   Συνοπτική οριοθέτηση της γεωγραφικής περιοχής
      
      Η γεωγραφική περιοχή στην οποία εκτελούνται όλες οι εργασίες (σπορά, καλλιέργεια, συγκομιδή, αποφλοίωση, συσκευασία και επισήμανση) καλύπτει τις επαρχίες Roi-et, Mahasarakam, Surin, Yasothon και Sisaket.
      Λόγω των απαιτούμενων ειδικών συνθηκών όσον αφορά το κλίμα και το έδαφος, η περιοχή καλλιέργειας περιλαμβάνει:
      
                  —
               
               
                  την επαρχία Roi Et, έκτασης 986 807 rai (6,25 rai = 1 εκτάριο), η οποία αποτελείται από κοινότητες («tambons») της πεδιάδας Thung Kula Rong-Hai που ανήκουν στα διοικητικά διαμερίσματα Kaset Wisai, Suwannabhumi, Pratumrat και Phonsai καθώς και στο υποδιαμέρισμα Nong Hee.
               
            
                  —
               
               
                  την επαρχία Surin, έκτασης 575 993 rai, η οποία αποτελείται από κοινότητες της πεδιάδας Thung Kula Rong-Hai που ανήκουν στα διοικητικά διαμερίσματα Ta Tum και Chumpol Buri.
               
            
                  —
               
               
                  την επαρχία Sisaket, έκτασης 287 000 rai, η οποία αποτελείται από κοινότητες της πεδιάδας Thung Kula Rong-Hai που ανήκουν στο διοικητικό διαμέρισμα Rasi Salai και στο υποδιαμέρισμα Silalat.
               
            
                  —
               
               
                  την επαρχία Maharasakham, έκτασης 193 890 rai, η οποία αποτελείται από κοινότητες της πεδιάδας Thung Kula Rong-Hai που ανήκουν στο διοικητικό διαμέρισμα Phayakaphum Pisai.
               
            
                  —
               
               
                  την επαρχία Yasothon, έκτασης 64 000 rai, η οποία αποτελείται από κοινότητες της πεδιάδας Thung Kula Rong-Hai που ανήκουν στα διοικητικά διαμερίσματα Maha Chanachai και Kor Wang.
               
            5.   Δεσμός με τη γεωγραφική περιοχή
      
      5.1.   Ιδιαιτερότητα της γεωγραφικής περιοχής
      
      Η πεδιάδα Thung Kula Rong-Hai είναι μια μεγάλη πεδιάδα της βορειοανατολικής Ταϊλάνδης, η οποία εκτείνεται σε πέντε επαρχίες, τις Roi Et, Mahasarakam, Surin, Yasothon και Srisaket. Καλύπτει συνολική έκταση 2 107 690 rai και παλαιότερα ονομαζόταν Thung Mah Long ή Thung Pu Pa Lan.
      Οι φυσικοί και ανθρώπινοι παράγοντες παίζουν σημαντικό ρόλο στην παραγωγή και, ιδίως, στην καλλιέργεια του ρυζιού Khao Hom Mali Thung Kula Rong-Hai. Η ανθρώπινη γνώση συμβάλλει επίσης σημαντικά στην παραγωγή αυτού του ρυζιού, από την επιλογή σπόρων ποιότητας έως την υιοθέτηση κατάλληλων μεθόδων καλλιέργειας, την κατασκευή αναχωμάτων και τον διαχωρισμό των ορυζώνων σε τμήματα ώστε να συγκρατούνται επαρκείς ποσότητες νερού για την ανάπτυξη των φυτών. Οι ορυζώνες στραγγίζονται από το νερό περίπου 10 ημέρες πριν τη συγκομιδή, κατά την οποία το ώριμο ρύζι κόβεται και ξηραίνεται επί δύο έως τρεις ημέρες για να μειωθεί η υγρασία του. Αυτοί είναι οι φυσικοί παράγοντες και η τοπική γνώση που καθορίζουν την ποιότητα του Khao Hom Mali Thung Kula Rong-Hai.
      5.2.   Ιδιοτυπία του προϊόντος
      
      Η ονομασία «Khao Hom Mali Thung Kula Rong-Hai» καλύπτει το αναποφλοίωτο, το καστανό και το αποφλοιωμένο ρύζι που προέρχονται από τις φωτοευαίσθητες ποικιλίες ρυζιού Khao Dawk Mali 105 και Kor Khor ή RD 15, οι οποίες καλλιεργούνται την εποχή των βροχών στην Ταϊλάνδη, στην περιοχή Thung Kula Rong-Hai, και οι οποίες αναδίδουν ένα φυσικό άρωμα.
      Το μόνο επιλέξιμο ρύζι ανήκει στην προαναφερόμενη ποικιλία και προέρχεται από την οριοθετημένη γεωγραφική περιοχή, καθώς μόνο υπό τις συνθήκες αυτές παράγεται ρύζι με χαμηλή περιεκτικότητα σε αμυλόζη (14-16 %) και με περιεκτικότητα σε αμυλοπηκτίνη 86-84 %. Το στοιχείο αυτό επιτρέπει στο ρύζι να απορροφά χαμηλό ποσοστό νερού στο οποίο μαγειρεύεται και να απελευθερώνει τις αρωματικές του ουσίες. Τα εξαιρετικά αυτά χαρακτηριστικά είναι δυνατά μόνο στις μοναδικές γεωμορφολογικές συνθήκες που επικρατούν στο βορειοανατολικό τμήμα της Ταϊλάνδης (είδος του εδάφους, ποιότητα του χρησιμοποιούμενου νερού, αριθμός ωρών ηλιοφάνειας, περιορισμένο φάσμα θερμοκρασιών, ψυχρό ξηρό κλίμα την εποχή της συγκομιδής κ.λπ.).
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)
      
      Η ονομασία «Thung Kula Rong-Hai» προέρχεται από τους θρυλικούς «εμπόρους Κούλα». Σύμφωνα με τον θρύλο, λόγω του ξηρού κλίματος που επικρατούσε κατά την ξηρή εποχή, μια ομάδα ντόπιων που ονομάζονταν Κούλα και ήταν έμποροι ξεκίνησαν να διασχίσουν τη μεγάλη αυτή πεδιάδα για να πουλήσουν την πραμάτεια τους. Ταξίδευαν μέχρι που εξαντλήθηκαν, αλλά δεν κατάφεραν να φθάσουν στην άλλη άκρη. Δάκρυα τους έρχονταν στα μάτια (στα ταϊλανδικά «Rong-Hai» σημαίνει κλαίω) και έτσι γεννήθηκε η ονομασία «Thung Kula Rong-Hai» (πεδιάδα των Κούλα που κλαίνε).
      Η καλλιέργεια του ρυζιού Hom Mali στην πεδιάδα Thung Kula Rong-Hai ξεκίνησε μετά τη βελτίωση της ποικιλίας Hom Mali από το κράτος και την πιστοποίησή της το 1959 με την ονομασία «Khao Dawk Mali 105». Η καλλιέργειά της εξαπλώθηκε περισσότερο το 1979, όταν, στο πλαίσιο του έργου της ανταλλαγής σπόρων, προτάθηκε η καλλιέργεια κολλώδους ρυζιού στην περιοχή Thung Kula Rong-Hai. Στους καλλιεργητές δόθηκε η συμβουλή να αλλάζουν τους σπόρους νέου ρυζιού ανά τριετία ώστε να διαφυλάσσεται η καθαρότητά τους.
      Λόγω του γεγονότος ότι το ρύζι εξαρτιόταν από το νερό της βροχής, η καλλιέργειά του ήταν δυνατή μόνο μία φορά ανά έτος. Η συγκομιδή εκτελείται κατά την ψυχρή εποχή, όταν ο καιρός είναι ψυχρός και ξηρός (μετά το τέλος της εποχής των βροχών). Σύμφωνα με τις τοπικές γνώσεις, η στράγγιση ενός κατακλυσμένου ορυζώνα πρέπει να εκτελείται περίπου 10 έως 15 ημέρες πριν από τη συγκομιδή, ώστε να λαμβάνεται ρύζι καλής φυσικής ποιότητας, με μακρύ, λεπτό, καθαρό και ανθεκτικό κόκκο. Το μαγειρεμένο ρύζι πρέπει να είναι μαλακό και αρωματικό. Η πρακτική αυτή, σε συνδυασμό με την ορθή γεωργική πρακτική, προσδίδει στο Khao Hom Mali Thung Kula Rong-Hai τη μοναδική του ποιότητα, η οποία το διακρίνει από το ρύζι Hom Mali που καλλιεργείται σε άλλες περιοχές, αναγνωρίζεται δε από εμπόρους και καταναλωτές στην ίδια τη χώρα παραγωγής και διεθνώς.
      Το υφάλμυρο έδαφος της βόρειας Ταϋλάνδης, το ψυχρό και ξηρό κλίμα της περιοχής, οι ειδικές ποικιλίες ρυζιού (KDML 105 και RD 15) που χρησιμοποιούνται, το κλίμα και οι θρεπτικές ουσίες του εδάφους έχουν ως αποτέλεσμα να ασκείται πίεση στο ρύζι του ορυζώνα και αυτό να παράγει την αρωματική ουσία 2-ακετυλο-πυρολίνη-1 (2AP), την ίδια ουσία που παράγει το άρωμα των φύλλων πάνδανου. Αυτό είναι το μαγικό δώρο που έχει προσφέρει η φύση στο ρύζι Khao Hom Mali Thung Kula Rong Hai.
      
         Παραπομπή στη δημοσίευση των προδιαγραφών
      
      [Άρθρο 5 παράγραφος 7 του κανονισμού (ΕΚ) αριθ. 510/2006.]
      
         (1)  Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).